
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 40 

" ~~ 27 Ιανουάριου 1999 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μέθοδοι και διαδικασίες διαπραγμάτευσης μετοχών 
και ρύθμιση τεχνικής (ρύσεως θεμάτων για τη σύ¬ 
ναψη χρηματιστηριακών συναλλαγών μέσω του 
Αυτόματου Συστήματος Ηλεκτρονικών Συναλλα¬ 
γών (ΑΣΗΣ)..... 

Υποχρεώσεις εισηγμένων εταιριών σε περιπτώσεις 
συγχωνεύσεων- εξαγορών - αλλαγής της κύριας 

δραστηριότητας - απόσχισης κλάδου. 

Αναστολή εισφοράς των Μελών του Χ.Α.Α. και των ει¬ 
σηγμένων εταιρειών για τη μηχανοργάνωση του 

Χρηματιστηρίου. 

Συμπληρωματικά στοιχεία για τα βιβλία και παραστα¬ 
τικά που πρέπει να τηρούν τα Μέλη του Χ.Α.Α. 

Συμπληρωματικά στοιχεία για τα βιβλία και παραστα¬ 
τικά που πρέπει να τηρούν τα Μέλη του Χ.Α.Α. 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

(ΐ) 

ΑΠΟΦΑΣΗ ΑΡΙΘ. 18 

Μέθοδοι και διαδικασίες διαπραγμάτευσης μετοχών και 
ρύθμιση τεχνικής φύσεως θεμάτων για τη σύναψη 
χρηματιστηριακών συναλλαγών μέσω του Αυτόματου 
Συστήματος Ηλεκτρονικών Συναλλαγών (ΑΣΗΣ) 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 15-1-99) 

Εχοντας υπόψη: 

α) Το άρθρο 1 παρ. 5& 7 του ν. 2651/98 
β) Το άρθρο 20 παρ. 1 περίπτωση β) του ν. 1806/88 όπως 
ισχύει 

γ) Το άρθρο 22 παρ. 1 του νόμου 1806/88 όπως ισχύει 
δ) Το άρθρο 24 του ν. 1806/88 όπως ισχύει 
ε) Το άρθρο 17 του ν. 2324/95, αποφασίζει όπως η δια¬ 
πραγμάτευση μετοχών και η σύναψη χρηματιστηριακών 
συναλλαγών επί των μετοχών αυτών διενεργείται στο Αυ¬ 
τόματο Σύστημα Ηλεκτρονικών Συναλλαγών (εφεξής 


ΑΣΗΣ) σύμφωνα με τις ακόλουθες πέντε μεθόδους και τε¬ 
χνικές διαδικασίες: 

I. Μέθοδος 1: Αυτόματη και συνεχής κατάρτιση συναλ¬ 
λαγών 

α) Τα μέλη έχουν τη δυνατότητα συνεχούς διαβίβασης 
εντολών στο σύστημα συναλλαγών εντός εξωγενώς από 
τεχνική άποψη προσδιοριζόμενης περιόδου, εφεξής πε- 
ρίοδος Τ1 (Τ1 = 10.45-13.30). Οι συναλλαγές συνάπτονται 
αυτόματα από το σύστημα σε οποιαδήποτε χρονική στιγ¬ 
μή εντός της περιόδου Τ1, εφόσον ικανοποιείται το κριτή¬ 
ριο ταύτισης αντίθετων εντολών. 

Κάθε νεοεισαγόμενη εντολή αποκτά σήμανση χρόνου 
(ίϊιτιβ εΐατηρ) που αντιστοιχεί στην ώρα εισαγωγής της στο 
κεντρικό σύστημα. Οι πληροφορίες που πρέπει να κατα- 
χωρούνται από τα μέλη για την εισαγωγή μίας εντολής 
στο σύστημα προσδιορίζονται στο παράρτημα. 

Στο σύστημα συναλλαγών διαμορφώνεται καθόλη την 
διάρκεια της περιόδου Τ1 κεντρικό βιβλίο -αρχείο- κύριων 
εντολών τουπά Ιοί όπου εμφανίζονται σε κάθε χρονική 
στιγμή οι ανεκτέλεστες εντολές (εφεξής υφιστάμενες) 
και κατατάσσονται σε ξεχωριστή σειρά μεταξύ αγορών 
και πωλήσεων με κριτήρια (εφεξής κριτήρια κατάταξης): 
ί) την τιμή τους, 

ϋ) για εντολές που έχουν την ίδια τιμή, η κατάταξη γίνε¬ 
ται με τον χρόνο εισαγωγής τους, δηλαδή προηγούνται οι 
εντολές που εισήχθησαν στο σύστημα νωρίτερα. 

Στο κεντρικό βιβ λίο κύοιων εντολών είναι καταχωρημέ- 
νες σε κατάταξη όλες οι υφιστάμενες εντολές που αφο¬ 
ρούν αριθμό τεμαχίων (όγκο μετοχών για συναλλαγή) ο ο¬ 
ποίος είναι ακέραιο πολλαπλάσιο της ελάχιστης μονάδας 
διαπραγμάτευσης. 

Στο σύστημα συναλλαγών διαμορφώνεται καθόλη την 
διάρκεια της περιόδου Τ1 δευτερεύων βιβλίο υπολοίπων 
("ρετάλια") οάά Ιοί όπου εμφανίζονται σε κάθε χρονική 
στιγμή οι ανεκτέλεστες εντολές που αφορούν αριθμό τε¬ 
μαχίων (όγκο μέτοχων για συναλλαγή) ο οποίος είναι μι¬ 
κρότερος της ελάχιστης μονάδας διαπραγμάτευσης. Οι 
εντολές αυτές κατατάσσονται σε ξεχωριστή σειρά μετα¬ 
ξύ αγορών και πωλήσεων μετά ίδια κριτήρια (κριτήρια κα¬ 
τάταξης) που αναφέρονται ανωτέρω. 

Για κάθε νεοεισαγόμενη εντολή το σύστημα ελεγχει αυ¬ 
τόματα αν ο "αριθμός τεμαχίων" που αφορά η εντολή είναι 
ακέραιο πολλαπλάσιο της μονάδας διαπραγμάτευσης 
της συγκεκριμένης μετοχής. Σε περίπτωση που ο “αριθ- 

μός τεμαχίων" της εντολής είναι μεγαλύτερος από την μο¬ 
νάδα διαπραγμάτευσης της συγκεκριμένης μετοχής αλ¬ 
λά δεν είναι ακέραιο πολλαπλάσιό της, η εντολή χωρίζε¬ 
ται από το σύστημα σε δύο νεοεισαγόμενες εντολές εκ 
των οποίων η μία θα έχει "αριθμό τεμαχίων" ακέραιο πολ¬ 
λαπλάσιο της μονάδας διαπραγμάτευσης της συγκεκρι¬ 
μένης μετοχής. 

Κάθε νεοεισαγόμενη εντολή κατά την εισαγωγή της στο 
κεντρικό σύστημα ανάλογα με τον αριθμό τεμαχίων που 
φέρει (Γουηά Ιοί ή οάά Ιοί) ελέγχεται αυτόματα αν ικανο¬ 
ποιεί το κριτήριο ταύτισης με αντίθετες υφιστάμενες ε¬ 
ντολές που είναι αντίστοιχα είτε στο κεντρικό βιβλίο κύ¬ 
ριων εντολών είτε στο δευτερεύον βιβλίο υπολοίπων ("ρε¬ 
τάλια"). 

β) Κριτήριο Ταύτισης 

Κριτήριο ταύτισης αντίθετων εντολών για την μέθοδο 1 
(αυτόματης κατάρτισης συναλλαγής) είναι: 

Για τις εισαγόμενες εντολές πώλησης: να έχουν μικρό¬ 
τερη ή ίση τιμή από την υψηλότερη τιμή εκ των υφισταμέ¬ 
νων εντολών αγοράς. 

Γ ια τις εισαγόμενες εντολές αγοράς: να έχουν μεγαλύ¬ 
τερη ή ίση τιμή από την χαμηλότερη τιμή εκ των υφιστα¬ 
μένων εντολών πώλησης. 

Οι εισαγόμενες "ελεύθερες" (ηΐ3τΙ<βΙ) εντολές ικανοποι¬ 
ούν σε κάθε περίπτωση το κριτήριο ταύτισης εφόσον κα¬ 
τά την εισαγωγή τους είναι καταχωρημένες στο βιβλίο ε¬ 
ντολών υφιστάμενες αντίθετες εντολές. 

Δεν μπορεί να γίνει ταύτιση και κατ’ επέκταση συναλλα¬ 
γή με υπάρχουσα εντολή που βρίσκεται σε χαμηλότερη 
θέση στην κατάταξη αν δεν ικανοποιηθούν προηγουμέ¬ 
νως οι εντολές που βρίσκονται σε ανώτερες θέσεις. 

Κάθε νεοεισαγόμενη εντολή: 

Σε περίπτωση μη κάλυψης του κριτηρίου ταύτισης κα- 
ταχωρείται στο βιβλίο εντολών σε θέση που της αντιστοι¬ 
χεί σύμφωνα με τα κριτήρια κατάταξης. Οι "ελεύθερες" ε¬ 
ντολές αν δεν υπάρχει αντίθετη υφιστάμενη εντολή ώστε 
να ταυτιστούν, ακυρώνονται. 

Σε περίπτωση κάλυψης του κριτηρίου ταύτισης με αντί¬ 
θετη υφιστάμενη εντολή στο σύστημα καταχωρείται συ¬ 
ναλλαγή. Η τιμή συναλλαγής προσδιορίζεται πάντα από 
την τιμή της υφιστάμενης εντολής. Η υφιστάμενη εντολή 
ταυτόχρονα με την κατάρτιση της συναλλαγής απομα¬ 
κρύνεται από το βιβλίο εντολών. 

Σε περίπτωση που το κριτήριο ταύτισης της νεοεισαγό- 
μενης εντολής ικανοποιείται από υφιστάμενες εντολές 
των οποίων ο αριθμός μετοχών δεν επαρκεί για να καλύ¬ 
ψει πλήρως τον αριθμό μετοχών της νεοεισαγόμενης ε¬ 
ντολής, το ανεκτέλεστο υπόλοιπο της τελευταίας κατα- 
χωρείται στο βιβλίο εντολών σαν υπάρχουσα εντολή σε 
θέση που της αντιστοιχεί σύμφωνα με τα κριτήρια κατά¬ 
ταξης. Στο σύστημα καταχωρείται η/οι συναλλαγή/ες που 
προέκυψαν από την μερική ταύτιση της νεοεισαγόμενης 
εντολής με υφιστάμενες εντολές. Η/Οι υφιστάμενες ε¬ 
ντολές που ικανοποίησαν το κριτήριο ταύτισης ταυτό¬ 
χρονα με την κατάρτιση της συναλλαγής απομακρύνο¬ 
νται από το βιβλίο εντολών. Το ανεκτέλεστο υπόλοιπο των 
"ελεύθερων" εντολών που καλύφθηκαν μερικώς καταχω- 
ρείται στο βιβλίο εντολών σαν οριακή εντολή με τιμή ίση 
με την τιμή της τελευταίας συναλλαγής που καταρτίστη¬ 
κε από την αρχική "ελεύθερη εντολή". 

Σε περίπτωση που τα κριτήρια ταύτισης της νεοεισαγό- 
μενης εντολής ικανοποιούνται από περισσότερες από μία 


υφιστάμενες εντολές, οι υφιστάμενες εντολές ικανοποι¬ 
ούνται κατά την σειρά κατάταξής τους. Εφόσον η τελευ¬ 
ταία από τις υφιστάμενες εντολές που ικανοποιούν το κρι¬ 
τήριο ταύτισης δεν εκτελεστεί πλήρως (έχει μεγαλύτερο 
αριθμό μετοχών) παραμένει στην θέση της στο βιβλίο ε¬ 
ντολών με μειωμένο όγκο (αριθμό μετοχών) κατά την πο¬ 
σότητα που ταυτίσθηκε με την νεοεισαγόμενη εντολή, 
γ) Περιορισμοί 

Χρόνος καταχώρησης αντίθετων εντολών προσφοράς 
και ζήτησης του αυτού μέλους του ΧΑΑ 
Εάν ένα μέλος έχει εισαγάγει στο σύστημα εντολή για α¬ 
γορά ή πώληση μετοχών, δεν επιτρέπεται να εισαγάγει α¬ 
ντίθετη εντολή δηλαδή πώληση ή αγορά των αυτών μετο¬ 
χών στην ίδια τιμή ή, κατά περίπτωση, χωρίς όριο, πριν πα- 
ρέλθει τουλάχιστον ένα λεπτό από το χρόνο εισαγωγής 
της πρώτης εντολής, εκτός και να έχει ήδη εκτελεσθεί η 
πρώτη εντολή. 

ΤίσΚ είζβ (Βήμα μεταβολής τιμών) 

Εφόσον η τιμή κλεισίματος μίας μετοχής κατά την προη¬ 
γούμενη συνεδρίαση είναι μεγαλύτερη ίση των 1000 δρχ. 
τα μέλη πρέπει να διαβιβάζουν στο σύστημα εντολές για 
την μετοχή αυτή των οποίων η τιμή θα πρέπει να είναι α¬ 
κέραιο πολλαπλάσιο των 5 δρχ. Εξαίρεση επιτρέπεται μό¬ 
νο για εντολές που αφορούν τις ακραίες τιμές των άνω και 
κάτω ορίων της συνεδρίασης. Ο περιορισμός αυτός ισχύ¬ 
ει για κάθε εντολή που διοχετεύεται στο σύστημα ανε¬ 
ξάρτητα από την μέθοδο διαπραγμάτευσης. 

Τιμές συναλλαγών στο δευτερεύων βιβλίο υπολοίπων 
"ρετάλια" (οάά Ιοί) 

Η τιμή των συναλλαγών που καταρτίζονται με ταύτιση ε¬ 
ντολών στις οποίες ο "αριθμός τεμαχίων" δεν είναι ακέ¬ 
ραιο πολλαπλάσιο της μονάδας διαπραγμάτευσης της 
συγκεκριμένης μετοχής, δεν τροποποιεί τις εμφανιζόμε¬ 
νες στο ΑΣΗΣ πληροφορίες για την ελάχιστη - μέγιστη τι¬ 
μή και την τιμή τελευταίας πράξης και κατ’ επέκταση τις 
δημοσιευόμενες στο Η.Δ.Τ. αντίστοιχες τιμές. 

II. Μέθοδος 2: Αυτόματη και στιγμιαία κατάρτιση συ- 
ναλλαγών(03ΐΙ βυοίίοπ) 

α) Τα μέλη έχουν τη δυνατότητα συνεχούς διαβίβασης 
εντολών στο σύστημα συναλλαγών εντός εξωγενώς από 
τεχνική άποψη προσδιοριζόμενης περιόδου, εφεξής πε¬ 
ρίοδος Τ2, (Τ2 = 10.15-10.45). Οι συναλλαγές συνάπτο- 
νται αυτόματα από το σύστημα σε συγκεκριμένη χρονική 
στιγμή Τσ2 στο τέλος της περιόδου Τ2, σύμφωνα με το 
κριτήριο ταύτισης των εντολών στην υπολογιζόμενη "τιμή 
ανοίγματος". 

Κάθε νεοεισαγόμενη εντολή αποκτά σήμανση χρόνου 
που αντιστοιχεί στην ώρα εισαγωγής της στο κεντρικό σύ¬ 
στημα. Οι πληροφορίες που πρέπει να καταχωρούνται α¬ 
πό τα μέλη για την διαβίβαση μίας εντολής στο σύστημα 
προσδιορίζονται στο παράρτημα. 

Στο σύστημα συναλλαγών διαμορφώνεται καθόλη τη 
διάρκεια της περιόδου Τ2 κεντρικό βιβλίο -αρχείο- κύριων 
εντολών όπου εμφανίζονται όλες οι εντολές που καταχω- 
ρήθηκαν από τα μέλη στην περίοδο Τ2 (εφεξής υφιστά¬ 
μενες) και κατατάσσονται σε ξεχωριστή σειρά μεταξύ α¬ 
γορών και πωλήσεων με κριτήρια (κριτήρια κατάταξης): 

ί) την τιμή τους. Γ ια μεν τις εντολές αγοράς η κατάταξη 
είναι φθίνουσα, δηλαδή προηγούνται οι εντολές με την 
μεγαλύτερη τιμή, για δε τις εντολές πώλησης η κατάταξη 
είναι αύξουσα, δηλαδή προηγούνται οι εντολές με την μι- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


361 


κρότερη τιμή. Οι “ελεύθερες" (ιπηγΚθϊ) εντολές κατατάσ¬ 
σονται στην υψηλότερη θέση κάθε σειράς. 

ϋ) για εντολές που έχουν την ίδια τιμή, τον χρόνο εισα¬ 
γωγής τους (σήμανση χρόνου κατά την εισαγωγή). 

Στο κεντρικό βιβλίο κύριων εντολών είναι καταχωρημέ- 
νες σε κατάταξη όλες οι υφιστάμενες εντολές που αφο¬ 
ρούν αριθμό τεμαχίων (όγκο μετοχών για συναλλαγή) ο ο¬ 
ποίος είναι ακέραιο πολλαπλάσιο της ελάχιστης μονάδας 
διαπραγμάτευσης. 

Για κάθε νεοεισαγόμενη εντολή το σύστημα ελέγχει αυ¬ 
τόματα αν ο “αριθμός τεμαχίων" που αφορά η εντολή είναι 
ακέραιο πολλαπλάσιο της μονάδας διαπραγμάτευσης 
της συγκεκριμένης μετοχής. Σε περίπτωση που ο “αριθ¬ 
μός τεμαχίων" της εντολής είναι μεγαλύτερος από την μο¬ 
νάδα διαπραγμάτευσης της συγκεκριμένης μετοχής αλ¬ 
λά δεν είναι ακέραιο πολλαπλάσιό της, η εντολή χωρίζε¬ 
ται από το σύστημα σε δύο νεοεισαγόμενες εντολές εκ 
των οποίων η μία θα έχει "αριθμό τεμαχίων" ακέραιο πολ¬ 
λαπλάσιο της μονάδας διαπραγμάτευσης της συγκεκρι¬ 
μένης μετοχής. Νεοεισαγόμενες εντολές με "αριθμό τε¬ 
μαχίων" μικρότερο της μονάδας διαπραγμάτευσης, που 
είτε εισάγονται από τα μέλη είτε δημιουργούνται από το 
σύστημα με την διαδικασία που περιγράφηκε στο προη¬ 
γούμενο εδάφιο, καταχωρούνται ως ανενεργός στο πρό¬ 
χειρο βιβλίο του μέλους. Η ενεργοποίηση οάά Ιοί εντολών 
μπορεί να γίνει από το μέλος μόνο κατά την περίοδο Τ1. 

Κατά τη χρονική στιγμή Τσ2 ταύτισης των εντολών το 
σύστημα δεν δέχεται εντολές. 

β) Υπολογισμός Τιμής Ανοίγματος 

Κάθε τιμή εμφανιζόμενη σε υφιστάμενες εντολές θεω¬ 
ρείται από το σύστημα "υποψήφια τιμή ανοίγματος". Για 
κάθε "υποψήφια τιμή ανοίγματος" υπολογίζεται από το 
σύστημα, ί) το άθροισμα των προσφερόμενων τεμαχίων, 
των υφιστάμενων εντολών πώλησης με τιμή μικρότερη ή 
ίση από τη συγκεκριμένη "υποψήφια τιμή", ϋ) το άθροισμα 
των ζητούμενων τεμαχίων των υφιστάμενων εντολών α¬ 
γοράς που έχουν τιμή μεγαλύτερη ή ίση από τη συγκεκρι¬ 
μένη "υποψήφια τιμή", ίϋ) ο "υποψήφιος όγκος συναλλα¬ 
γής" που αντιστοιχεί στο μικρότερο από τα αντίστοιχα α¬ 
θροίσματα ί) και ϋ) ανωτέρω. Ως τιμή ανοίγματος 
επιλέγεται εκ των "υποψηφίων τιμών ανοίγματος" αυτή με 
τον μεγαλύτερο "υποψήφιο όγκο συναλλαγής". 

Σε περίπτωση που υπάρχουν περισσότερες της μίας "υ¬ 
ποψήφιες τιμές ανοίγματος" με τον μεγαλύτερο "υποψή¬ 
φιο όγκο συναλλαγής" τότε σαν τιμή ανοίγματος επιλέγε¬ 
ται η πλησιέστερη στην τιμή κλεισίματος της προηγούμε¬ 
νης συνεδρίασης. 

Στην περίπτωση που υπάρχουν δύο "υποψήφιες τιμές α¬ 
νοίγματος" της προηγούμενης παραγράφου με ίση από¬ 
σταση από το προηγούμενο κλείσιμο τότε σαν τιμή ανοίγ¬ 
ματος επιλέγεται η υψηλότερη. 

γ) Κριτήριο ταύτισης 

Γ ια τις υφιστάμενες εντολές αγοράς, να έχουν τιμή με¬ 
γαλύτερη ίση της τιμής ανοίγματος και να έχουν ήδη ταυ¬ 
τιστεί οι εντολές αγοράς που ικανοποιούντο κριτήριο και 
προηγούνται στην κατάταξη. Για τις υφιστάμενες εντολές 
πώλησης, να έχουν τιμή μικρότερη ίση από την τιμή α¬ 
νοίγματος και να έχουν ήδη ταυτιστεί οι εντολές πώλησης 
που ικανοποιούν το κριτήριο και προηγούνται στην κατά¬ 
ταξη. 

Μετά την ολοκλήρωση των συναλλαγών του ανοίγμα¬ 
τος (της χρονικής στιγμής Τσ2) οι ανεκτέλεστες εντολές 


καταχωρούνται από το σύστημα στο βιβλίο εντολών της 
μεθόδου 1 διατηρώντας την σήμανση χρόνου (ίίπτβ 
εΐβπιρ). 

Σε περίπτωση που δεν προσδιοριστεί τιμή ανοίγματος 
για μία μετοχή με την διαδικασία της μεθόδου 2 οι "ελεύ¬ 
θερες" ανεκτέλεστες εντολές της μετοχής αυτής ακυρώ¬ 
νονται από το σύστημα. 

Το ανεκτέλεστο υπόλοιπο των "ελεύθερων" εντολών 
που καλύφθηκαν μερικώς καταχωρείται στο βιβλίο εντο¬ 
λών της μεθόδου 1 σαν οριακή εντολή με τιμή ίση με την 
τιμή ανοίγματος. 

III. Μέθοδος 3: Εντός κύκλου χειροκίνητες συναλλαγές 

α) Δύο μέλη μπορούν να ταυτίζουν εντός κύκλου εντο¬ 
λές προς πώληση και αγορά ισόποσων μετοχών της αυ¬ 
τής κατηγορίας χωρίς να τις καταχωρούν στο σύστημα 
συναλλαγών (ΑΣΗΣ), εφόσον δηλώνουν εγγράφως στο 
Χρηματιστήριο την. πρόθεσή τους αυτή, και συντρέχουν 
οι ακόλουθες προϋποθέσεις: 

ί. η αξία κάθε εντολής (αγοράς ή πώλησης) να είναι ίση 
ή μεγαλύτερη των εκατό εκατομμυρίων (100.000.000) 
δραχμών; ή οι μετοχές που προσφέρονται ή ζητούνται να 
αντιπροσωπεύουν ποσοστό ίσο ή μεγαλύτερο του 5% του 
μετοχικού κεφαλαίου της εκδότριας εταιρίας. 

ϋ. Οι εντολές να προέρχονται στο μεν ένα σκέλος (αγο¬ 
ρά ή πώληση) από ένα μόνον Φυσικό ή Νομικό πρόσωπο 
(παραγγελέα-πελάτη ή από ΑΧΕ που ενεργεί για ίδιο λο¬ 
γαριασμό) στο δε άλλο σκέλος (αγορά ή πώληση) για λο¬ 
γαριασμό το πολύ μέχρι τριών Φυσικών ή Νομικών προ¬ 
σώπων (παραγγελέων-πελατών ή και από ΑΧΕ που ενερ¬ 
γεί για ίδιο λογαριασμό). Εννοείται ότι δεν μπορεί να 
εμφανίζεται το ίδιο νομικό ή φυσικό πρόσωπο σαν αγο¬ 
ραστής και πωλητής. 

ίϋ. Η τιμή της υπό κατάρτιση συναλλαγής δεν μπορεί να 
αποκλίνει από την τιμή τελευταίας πράξης κατά τον χρό¬ 
νο υποβολής των έγγραφων δηλώσεων από τα Μέλη. Ως 
τιμή τελευταίας πράξης νοείται η αναγραφόμενη στο 
ΑΣΗΣ τιμή συναλλαγής που έχει πραγματοποιηθεί σε α¬ 
κέραιο πολλαπλάσιο της μονάδας διαπραγμάτευσης μέ¬ 
σω των μεθόδου διαπραγμάτευσης 1 & 2. Εξαιρέσεις 
στην προϋπόθεση αυτή επιτρέπονται σύμφωνα με τα ορι¬ 
ζόμενα στις αποφάσεις 71/2.4.96, 126/24/2/98 και 
138/18.8.98 Επιτροπής Κεφαλαιαγοράς όπωςεκάστοτε ι¬ 
σχύουν. Σε περίπτωση που δεν έχει πραγματοποιηθεί συ¬ 
ναλλαγή στο ΑΣΗΣ μέχρι την χρονική στιγμή της υποβο¬ 
λής της δηλώσεως, ως τιμή τελευταίας πράξης νοείται η 
τιμή κλεισίματος της προηγούμενης συνεδρίασης. 

ίν. Κατά τον χρόνο υποβολής της έγγραφης δήλωσης 
των μελών δεν θα πρέπει να υπάρχει στο αυτόματο σύ¬ 
στημα (ΑΣΗΣ) είτε προσφορά είτε ζήτηση μετοχών ικανή 
να καταστήσει δυνατή την εκτέλεση εν όλω μίας εκ των 
προς ταύτιση εντολών. 

Η έγγραφη δήλωση θα υποβάλλεται από τα Μέλη στην 
Επιτροπή Συναλλαγών κατά τη διάρκεια της περιόδου Τ1 
(ΤΙ = 10.45-13.30). 

Η Επιτροπή Συναλλαγών παραλαμβάνει τις έγγραφες 
δηλώσεις των μελών, διαπιστώνει αν πληρούνται οι ανω¬ 
τέρω προϋποθέσεις και παρέχει την άδειά της για την κα¬ 
τάρτιση της συναλλαγής. Οι συναλλαγές που προκύ¬ 
πτουν από την κατά τα άνω ταύτιση εντολών των μελών 
καταρτίζονται με την καταχώρηση τους στο ΑΣΗΣ από την 
Επιτροπή Συναλλαγών. Η καταχώρηση μπορεί να γίνεται 
εντός περιόδου Τ3 που προσδιορίζεται από τεχνική άπο- 

ψη εξωγενώς (Τ3= 10:46 -13:45). Τα μέλη παρέχουν όλα 
τα στοιχεία που είναι απαραίτητα για να διαπιστωθεί ότι η 
συναλλαγή εμπίπτει στους όρους της παρούσας απόφα¬ 
σης και εκτελείται σύμφωνα με αυτήν και τις διατάξεις της 
χρηματιστηριακής νομοθεσίας, συμπληρώνοντας όλες 
τις πληροφορίες που αναφέρονται στο ειδικό έντυπο του 
ΧΑΑ, το οποίο υπέχει θέση εγγράφου δήλωσης, των με¬ 
λών. Το έντυπο αυτό υπογράφεται από τους εξουσιοδο¬ 
τημένους χρηματιστηριακούς εκπροσώπους ή αντικρυ- 
στές των συμβαλλομένων μελών. 

Η επιτροπή συναλλαγών παίρνει την έγκριση του Προέ¬ 
δρου του ΧΑΑ στις ακόλουθες περιπτώσεις: α) όταν η α¬ 
ξία της υπό κατάρτιση συναλλαγής είναι άνω των 400 ε- 
κατ., β) όταν λόγω των συνθηκών της αγοράς δεν είναι ε¬ 
φικτή η αξιολόγηση της προϋπόθεσης ίν, χωρίς 
πρόσβαση σε ειδικά στοιχεία επί των εντολών του ΑΣΗΣ. 
Η έγκριση αυτή παρέχεται σε περίπτωση κωλύματος του 
Προέδρου, από τον Αντιπρόεδρο του ΔΣ, σε περίπτωση 
δε κωλύματος και του Αντιπροέδρου, από τον Γενικό Δι¬ 
ευθυντή. 

Πληροφορίες για την συναλλαγή αναγράφονται α) σε 
μήνυμα που αποστέλλεται από την Επιτροπή Συναλλαγών 
στα μέλη μέσω του ΑΣΗΣ β) στο Ημερήσιο Δελτίο Τιμών 
της ίδιας ημέρας με ένδειξη του τρόπου καταρτίσεώς της 
(χειροκίνητη συναλλαγή πακέτου). 

Η τιμή των συναλλαγών που καταρτίζονται με τη μέθο¬ 
δο 3 δεν τροποποιεί τις εμφανιζόμενες στο ΑΣΗΣ πληρο¬ 
φορίες για την ελάχιστη - μέγιστη τιμή και την τιμή τελευ¬ 
ταίας πράξης και κατ’ επέκταση τις δημοσιευόμενες στο 
Η.Δ.Τ. αντίστοιχες τιμές. 

β) Συμβάσεις με συμψηφιστική εγγραφή 

Η υπό ΙΙΙα μέθοδος διαπραγμάτευσης για την κατάρτιση 
χειροκίνητων συναλλαγών εφαρμόζεται και στις περιπτώ¬ 
σεις που το ίδιο μέλος εκπροσωπεί τον παραγγελέα-αγο- 
ραστή και τον παραγγελέα-πωλητή, σύμφωνα με τις δια¬ 
τάξεις της νομοθεσίας για τις συμψηφιστικές εγγραφές 
(αρθ. 24 Ν. 1806/88 όπως ισχύει). 

γ) Συναλλαγές με σύμφωνο επαναγοράς 

Η υπό ΙΙΙα μέθοδος διαπραγμάτευσης για την κατάρτιση 
χειροκίνητων συναλλαγών εφαρμόζεται και στις περιπτώ¬ 
σεις κατάρτισης συναλλαγών που συνάπτονται σύμφωνα 
με το Άρθρο 20 του Ν1806/88 όπως ισχύει. 

Το κατώτατο όριο της αξίας των συναλλαγών με σύμ¬ 
φωνο επαναγοράς που προβλέπεται στο εδάφιο 3 της πε¬ 
ρίπτωσης β' της παραγράφου 1 του άρθρου 20 του Ν. 
1806/1988, όπως προστέθηκε με το Ν. 2324/1995, καθο¬ 
ρίζεται, βάσει του εδαφίου 4 της περίπτωσης β' της πα¬ 
ραγράφου 1 του πιο πάνω άρθρου, σε εκατό εκατομμύρια 
(100.000.000) δραχμές. 

Στις περιπτώσεις αυτές δεν εφαρμόζεται η προϋπόθε¬ 
ση που αναφέρεται στα στοιχεία III α ίϋ & III α ίν ανωτέρω 
και η τιμή συναλλαγής καθορίζεται σύμφωνα με τα οριζό¬ 
μενα στο Άρθρο 20 του Ν1806/88 όπως ισχύει. Η επιτρο¬ 
πή συναλλαγών ελέγχει την συνδρομή όλων των απαιτού- 
μενων από την κείμενη νομοθεσία προϋποθέσεων πριν ε¬ 
πιτρέψει την κατάρτιση συναλλαγών με σύμφωνο 
επαναγοράς. 

IV. Μέθοδος4: Κατάρτιση συναλλαγών για την επίτευξη 
διασποράς κατά την εισαγωγή νέων μετοχών 

Προκειμένου να μεταβιβασθούν με χρηματιστηριακή 
συναλλαγή νεοεισαχθείσες στο Χρηματιστήριο μετοχές 


ανωνύμου εταιρίας, για την αγορά των οποίων εκδηλώ¬ 
θηκε ενδιαφέρον από το επενδυτικό κοινό πριν την εισα¬ 
γωγή τους στο ΧΑΑ και των οποίων την εισαγωγή ενέκρι- 
νε το Δ.Σ. του Χρηματιστηρίου κατά τα οριζόμενα στην πε¬ 
ρίπτωση 4 (υπό στοιχείο β)) του τμήματος II του άρθρου 3 
του Π.Δ. 350/1985 όπως αντικαταστάθηκε από την παρά¬ 
γραφο 5 του άρθρου 1 του ν. 2651/1998, εφαρμόζεται ά¬ 
παξ, σε χρόνο που ορίζεται με την περί εισαγωγής από¬ 
φαση του ΔΣ του ΧΑΑ, η ακόλουθη διαδικασία: 

Μετά την απόφαση του Δ.Σ. για την έγκριση της εισα¬ 
γωγής των μετοχών και πριν την έναρξη της διαπραγμά¬ 
τευσής τους σύμφωνα με τις μεθόδους 1,2 και 3, τα μέλη 
του ΧΑΑ που πρόκειται να συμβληθούν καταθέτουν στο 
Χρηματιστήριο έγγραφη δήλωση με την οποία αναφέ¬ 
ρουν ότι προτίθενται να καταρτίσουν χρηματιστηριακή 
συναλλαγή για την μεταβίβαση από τους μετόχους ανω¬ 
νύμων εταιρειών στους επενδυτές, μετοχών που απετέ- 
λεσαν αντικείμενο προσφοράς, με ή χωρίς δημόσια εγ¬ 
γραφή, για την εισαγωγή τους στο Χρηματιστήριο. 

Η καταχώριση της συναλλαγής στο ΑΣΗΣ γίνεται από 
την Επιτροπή Συναλλαγών σε τιμή που δεν μπορεί να δια¬ 
φέρει από την τιμή που προσδιορίστηκε από τον ανάδοχο 
κατά το στάδιο της εκδήλωσης ενδιαφέροντος από τους 
επενδυτές 

Το μέλος που διαβιβάζει την εντολή πώλησης ενεργεί 
για λογαριασμό του πωλητή ή των πωλητών των μετοχών 
που απετέλεσαν κατά τα άνω αντικείμενο προσφοράς 
στους επενδυτές. Τα στοιχεία του εντολέα ή των εντολέ- 
ων αναφέρονται ρητώς στην κατά τα άνω έγγραφη δήλω¬ 
ση που υποβάλλει το μέλος στο Χρηματιστήριο. 

Το μέλος που διαβιβάζει την εντολή αγοράς ενεργεί, 
σύμφωνα με τις οδηγίες του κυρίου αναδόχου, για λογα¬ 
ριασμό των επενδυτών που εξεδήλωσαν ενδιαφέρον να 
αγοράσουν τις μετοχές και των οποίων τα στοιχεία έχουν 
υποβληθεί από τον κύριο ανάδοχο και την εκδότρια εται¬ 
ρία στο Δ.Σ. του ΧΑΑ σε εφαρμογή της περίπτωσης 4 (υ¬ 
πό στοιχείο β)) του τμήματος II του άρθρου 3 του Π.Δ. 
350/1985 όπως αντικαταστάθηκε από την παράγραφο 5 
του άρθρου 1 του ν. 2651/1998. Τα στοιχεία των αγορα¬ 
στών παρατίθενται σε αναλυτική κατάσταση που υποβάλ¬ 
λεται στο ΧΑΑ από την εταιρεία και τον ανάδοχο κατά την 
υποβολή της αίτησης για την έγκριση της διασποράς των 
προς εισαγωγή μετοχών. Στην περίπτωση αυτή τα πάσης 
φύσεως στοιχεία και παραστατικά που απαιτούνται για 
την κατάρτιση της συναλλαγής αυτής μπορεί να εκδίδο- 
νται συγκεντρωτικά στο όνομα του κυρίου αναδόχου 
σύμφωνα μετά ειδικότερα οριζόμενα στις οικείες αποφά¬ 
σεις της επιτροπής κεφαλαιαγοράς. 

Στοιχεία για τη συναλλαγή αυτή αναγράφονται α) σε μή¬ 
νυμα που διαβιβάζεται από την Επιτροπή Συναλλαγών 
οτα μέλη μέσω του ΑΣΗΣ και β) στο Ημερήσιο Δελτίο Τι¬ 
μών της ίδιας ημέρας με ένδειξη του τρόπου καταρτίσε¬ 
ώς της και του λόγου για τον οποίο συνήφθη (χειροκίνητη 
συναλλαγή πακέτου με σκοπό την μεταβίβαση νεοεισα- 
γομένων μετοχών προς επίτευξη της κατά νόμο διασπο- 
ράς στο επενδυτικό κοινό). 

IV. Μέθοδος 5: Εκποιήσεις 

Στο ΧΑΑ γνωστοποιείται η απόφαση του Τμήματος Χρη¬ 
ματιστηρίων Αξιών της Δ/νσης Πιστωτικών & Δημοσιονο¬ 
μικών Υποθέσεων της Γ ενικής Δ/νσης Οικονομικής Πολι¬ 
τικής του ΥΠ.ΕΘ.Ο. σύμφωνα με τις διατάξεις της κείμε¬ 
νης νομοθεσίας για την εκποίηση ορισμένου αριθμού 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


363 


τεμαχίων, συγκεκριμένης κατηγορίας μετοχής με ορισμέ¬ 
νο αριθμό αποθετηρίου. Στην απόφαση ορίζεται η ημερο¬ 
μηνία και την ώρα της εκποίησης. Στην ίδια απόφαση ορί¬ 
ζεται η πωλήτρια Α.Χ.Ε. (επιλέγεται από το συγκεκριμένο 
τμήμα με σειρά προτεραιότητας) και ο χρηματιστηριακός 
εκπρόσωπος που θα εκφωνήσει την εκποίηση, καθώς και 
το ποσοστό απόκλισης από την τιμή κλεισίματος της προς 
εκποίηση μετοχής την ημέρα της εκποίησης. 

Το Χ.Α.Α. παραλαμβάνοντας την ανωτέρω απόφαση 
φροντίζει: α) να ενημερώσειτονΣ.ΜΕ.Χ.Α. ο οποίος μετην 
σειρά του ενημερώνει τα μέλη του, β) να ανακοινώσει μέ¬ 
σω των τερματικών των μελών τα στοιχεία της εκποίησης 
την ημέρα της εκποίησης πριν τις 10:45. 

Στις 13:30, την ημέρα της εκποίησης, ο Επόπτης ανα¬ 
κοινώνει στα μέλη την εκποίηση, η οποία πραγματοποιεί¬ 
ται από τον χρηματιστηριακό εκπρόσωπο που έχει ορι- 
σθεί, με εκφώνηση διαφόρων τιμών και τεμαχίων εντός 
των ορίων που έχει εξουσιοδοτηθεί. 

Η Επιτροπή Συναλλαγών συμπληρώνει έγγραφη εντολή 
εκποίησης καταγράφοντας τα στοιχεία των συμβαλλομέ- 
νων και των συναλλαγών, ελέγχει την ορθότητα της δια¬ 
δικασίας εκποίησης των μετοχών και εγκρίνει τις συναλ¬ 
λαγές. Τα συμβαλλόμενα μέλη συνυπογράφουν την έγ¬ 
γραφη εντολή. 

Η επιτροπή συναλλαγών καταχωρεί τις συναλλαγές 
που προκύπτουν από την εκποίηση στο Α.Σ.Η.Σ. εντός 
χρονικής περιόδου Τ4 (Τ4 =1:30-14:15) και μεριμνά για 
την αποστολή σχετικού μηνύματος προς τα τερματικά 
των ΑΧΕ. 

Πραγματοποιείται έλεγχος ορθής καταχώρησης της 
συναλλαγής στο Α.Σ.Η.Σ. και υπογραφή σχετικού παρα¬ 
στατικού από την Επιτροπή Συναλλαγών. 

Αποστέλλονται αντίγραφα της έγγραφης εντολής στο 
ΥΠ.ΕΘ.Ο., στο Τμήμα Διάχυσης Πληροφόρησης (Τ.Δ.Π.), 
στο Τμήμα Ελέγχου Διεξαγωγής Συναλλαγών (Τ.Ε.ΔΙ.Σ.) 
και στον Πρόεδρο του Χ.Α.Α. 

VI. Γενικοί όροι 

Όλες οι εισηγμένες μετοχές και τα δικαιώματα δια¬ 
πραγματεύονται στις συνεδριάσεις του ΧΑΑ με την μέθο¬ 
δο 1 &3 κατά την περίοδο ΤΙ = 10.45-13.30 μετην μέθο¬ 
δο 2 κατά την περίοδο Τ2 = 10.15-10.45. 

Οι ανωτέρω χρονικές περίοδοι ΤΙ, Τ2, Τ3 μπορούν σε έ¬ 
κτακτες περιπτώσεις, όταν συντρέχουν ειδικοί λόγοι, ό¬ 
πως ιδίως τεχνικά προβλήματα στο ΑΣΗΣ, απειλές τρο¬ 
μοκρατικών ενεργειών κλπ. να τροποποιούνται, με από¬ 
φαση του Προέδρου του Δ.Σ. 

Η απόφαση λαμβάνεται σε περίπτωση κωλύματος του 
Προέδρου, από τον Αντιπρόεδρο του ΔΣ, σε περίπτωση 
δε κωλύματος και του Αντιπροέδρου, από τον Γενικό Δι¬ 
ευθυντή. 

ΠΑΡΑΡΤΗΜΑ 

Περιεχόμενο εντολών 

Κάθε εντολή που διαβιβάζεται από τα μέλη στο σύστη¬ 
μα συναλλαγών με σκοπό την διαπραγμάτευση στις με¬ 
θόδους 1 & 2 περιλαμβάνει τις εξής πληροφορίες: 

1. Αγορά ή πώληση. Γίνεται με το σύμβολο Α ή Π η διά¬ 
κριση των εντολών αγοράς από αυτές των πωλήσεων. 

2. Σύμβολο μετοχής. Προσδιορίζεται η μετοχή στην ο¬ 
ποία αναφέρεται η εντολή. Κάθε εισηγμένη μετοχή στο 
σύστημα αντιπροσωπεύεται από μία κωδικοποιημένη ο¬ 
νομασία πέντε χαρακτήρων που καλείται σύμβολο μετο¬ 


χής. Το σύμβολο αυτό χρησιμοποιείται από το σύστημα 
σαν ταυτότητα της μετοχής. Για την εισαγωγή προς δια¬ 
πραγμάτευση στο σύστημα κάθε νέας κατηγορίας μετο¬ 
χής ή δικαιώματος προσδιορίζεται από το τμήμα παρακο¬ 
λούθησης εταιρειών η "ταυτότητά" της. Τα νέα σύμβολά 
ανακοινώνονται στα μέλη τουλάχιστον την προηγούμενη 
ημέρα από την έναρξη διαπραγμάτευσης μίας νέας κατη¬ 
γορίας μετοχής ή δικαιώματος. Αλλαγές στα σύμβολα με¬ 
τοχών μετά την έναρξη διαπραγμάτευσης μίας μετοχής 
δεν επιτρέπονται. 

3. Αριθμός τεμαχίων. Προσδιορίζεται ο αριθμός των 
προσφερόμενων ή ζητούμενων τεμαχίων της συγκεκρι¬ 
μένης μετοχής. Αποδεκτοί είναι μόνο ακέραιοι αριθμοί. 

4. Τιμή. Προσδιορίζει τηντιμή της εντολής. Γ ια μεντιςε- 
ντολές αγοράς ο εντολέας τεκμαίρεται ότι ενδιαφέρεται 
να πραγματοποιήσει συναλλαγή σε τιμή μικρότερη ίση α¬ 
πό την αναγραφόμενη για δε τις εντολές πώλησης ο ε¬ 
ντολέας τεκμαίρεται ότι ενδιαφέρεται να πραγματοποιή¬ 
σει συναλλαγή σε τιμή μεγαλύτερη ίση από την αναγρα¬ 
φόμενη. Εάν δεν συμπληρωθεί το αντίστοιχο πεδίο η 
εντολή ονομάζεται "ελεύθερη" ή "πιαι-Κθί" και το σύστημα 
αυτόματα καταγράφει ότι ο εντολέας ενδιαφέρεται να 
πραγματοποιήσει συναλλαγή σε οποιαδήποτε τιμή υπάρ¬ 
ξει ταύτιση με αντίθετη υφιστάμενη εντολή. 

5. Διάρκεια. Υποστηρίζονται από το σύστημα δύο: 

Εντολή ημέρας η οποία διαρκεί μόνο για την τρέχουσα 

συνεδρίαση, και 

Εντολή διάρκειας. 

6. Ημερομηνία λήξης. Οι εντολές διάρκειας είναι δύο ει¬ 
δών: 

Χωρίς ημερομηνία λήξης, οπότε το πεδίο παραμένει κε¬ 
νό 

Με ημερομηνία λήξης, οπότε γίνεται εισαγωγή ημέρας 
και μήνα. 

Μέχρι και ένα έτος έως την λήξη της εντολής. 

Εάν η τιμή μίας εντολής διάρκειας με την πάροδο των 
συνεδριάσεων βρεθεί εκτός των ορίων της επιτρεπόμε¬ 
νης ημερήσιας διακύμανσης της μετοχής, η εντολή καθί¬ 
σταται ανενεργή. (Μεταφέρεται στο πρόχειρο βιβλίο) 

7. Κωδικός πελάτη. Προσδιορίζεται μέσω ενός αλφα¬ 
ριθμητικού θψήφιου κωδικού η ταυτότητα του εντολέα- 
πελάτη του μέλους. Ο κωδικός αυτός είναι υποχρεωτικός 
και χρησιμοποιείται για την εκκαθάριση των συναλλαγών. 

8. Σχόλια. Χώρος για προαιρετική χρήση από το μέλος. 

9. Αποστολή στο πρόχειρο. Προσδιορίζει αν η εντολή 
διαβιβάζεται στο βιβλίο εντολών και συνεπώς θα συμμε¬ 
τέχει στην διαδικασία ταύτισης εντολών ή θα καταχωρη- 
θεί στο σύστημα ως ανενεργή. Στην δεύτερη περίπτωση 
υπάρχει η δυνατότητα ενεργοποίησης της εντολής σε με¬ 
ταγενέστερη χρονική στιγμή. Οι ανενεργός εντολές παίρ¬ 
νουν σήμανση χρόνου (Ιίπΐθ είειπιρ) μόλις ενεργοποιη¬ 
θούν. 

10. ΣΤΟΠ. Δήλωση εάν η εντολή είναι τύπου ΣΤΟΓΙ ή ό¬ 
χι. Οι ΣΤΟΠ εντολές παραμένουν στο σύστημα ανενεργός 
μέχρι να ικανοποιηθεί το κριτήριο ενεργοποίησής τους . 
Γ ια τις εντολές αγοράς το κριτήριο ενεργοποιείται όταν 
γίνει στο σύστημα πράξη σε τιμή ίση ή ανώτερη από την 
ΣΤΟΠ τιμή. Γ ια τις εντολές πώλησης το κριτήριο ενεργο¬ 
ποιείται όταν γίνει στο σύστημα πράξη σε τιμή ίση ή κα¬ 
τώτερη από την ΣΤΟΠ τιμή. 

11. Πελάτης ή εταιρία. Προσδιορίζει αν η εντολή γίνεται 
για λογαριασμό πελάτη ή για λογαριασμό του μέλους 

Διορθώσεις-Μεταβολές εντολών 
Επιτρέπεται αλλαγή στις πληροφορίες 7,8 των εντο¬ 
λών που έχουν ήδη διαβιβαστεί στο σύστημα από το μέ¬ 
λος. Οι αλλαγές αυτές αφορούν μόνο το τυχόν ανεκτέλε¬ 
στο υπόλοιπο της εντολής. 

Η με αριθμό 5 απόφαση της συνεδρίασης 3/25-1 “-96 του 
Διοικητικού Συμβουλίου του Χρηματιστηρίου Αξιών Αθη¬ 
νών "Μεταβίβαση πακέτου μετοχών του Χρηματιστηρίου 
Αξιών Αθηνών ΑΕ" (ΦΕΚ 252/Β/11 -4-96) παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα 15 Ιανουάριου 1999 

Ο Πρόεδρος 
ΣΠΥΡΙΔΩΝ ΚΟΥΝΙΑΚΗΣ 

-Φ- 

( 2 ) 

ΑΠΟΦΑΣΗ ΑΡΙΘ. 19 

Υποχρεώσεις εισηγμένων εταιριών σε περιπτώσεις συγ¬ 
χωνεύσεων- εξαγορών - αλλαγής της κύριας δραστη¬ 
ριότητας - απόσχισης κλάδου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 15-1-99) 

Έχοντας υπόψη: 
α) το άρθρο 2 του Π.Δ. 350/1985 
β) το άρθρο 1 παρ. 7 του Ν. 2651/1998 
γ)το στοιχείο γ) της περιπτώσεως 4 του τμήματος II του 
άρθρου 3 του ΠΔ 350/1985 όπως αντικαταστάθηκε με το 
άρθρο 1 παρ. 5του Ν. 2651/1998 
δ) το άρθρο 10 παρ. 1 του ΠΔ 350/1985 
ε) την ανάγκη ενίσχυσης της διαφάνειας και της ομαλής 
λειτουργίας της χρηματιστηριακής αγοράς, αποφασίζει; 

Α. Σε περίπτωση αυξήσεως του μετοχικού κεφαλαίου ε¬ 
ταιρίας της οποίας οι μετοχές είναι εισηγμένες στο Χρη¬ 
ματιστήριο Αξιών Αθηνών με σκοπό την συγχώνευση με α¬ 
πορρόφηση άλλης εταιρίας, της οποίας οι μετοχές δεν εί¬ 
ναι εισηγμένες στο Χρηματιστήριο, πρέπει, για την 
έγκριση του ενημερωτικού δελτίου και την εισαγωγή των 
νέων μετοχών στο Χ.Α.Α., να πληρούνται οι ακόλουθες 
προϋποθέσεις: 

1. Το ενημερωτικό δελτίο που εκδίδεται για την εισαγω¬ 
γή προς διαπραγμάτευση των μετοχών που προέρχονται 
από την αύξηση του μετοχικού κεφαλαίου, σύμφωνα με 
τις διατάξεις του Π.Δ. 348/1985, πρέπει να περιλαμβάνει 
ενοποιημένες οικονομικές καταστάσεις των συγχωνευό- 
μενων εταιριών, τουλάχιστον για την τελευταία πριν από 
την συγχώνευση εταιρική χρήση, ελεγμένες από Ορκωτό 
Ελεγκτή. Στο ενημερωτικό δελτίο πρέπει επίσης να εκτί¬ 
θενται συνοπτικά οι μέθοδοι αποτίμησης των συγχωνευο- 
μένων εταιριών, τα αποτελέσματά τους καθώς και ο τρό¬ 
πος με βάση τον οποίο προσδιορίστηκε η σχέση ανταλ¬ 
λαγής των μετοχών 

2. Η διασπορά στο κοινό των μετοχών της απορροφώ- 
σας εταιρίας πρέπει να είναι επαρκής, κατά τις διατάξεις 
του άρθρου 1 παρ. 5του Ν. 2651/1998, σε σχέση με το σύ¬ 
νολο των μετοχών της αυτής κατηγορίας, μετά τη συγχώ¬ 
νευση. 

3. Η απορροφώμενη εταιρία πρέπει να έχει ελεγχθεί φο¬ 
ρολογικά από την αρμόδια Δ.Ο.Υ. για τις ανέλεγκτες χρή¬ 
σεις. Αν δεν εδρεύει στην Ελλάδα, ο απαιτούμενος έλεγ¬ 


χος διενεργείται από αναγνωρισμένο ελεγκτικό και λογι¬ 
στικό οίκο διεθνούς κύρους, ο οποίος συντάσσει ειδική 
έκθεση για τις τυχόν φορολογικές υποχρεώσεις της. Φο¬ 
ρολογικός κατά τα άνω έλεγχος της απορροφώμενης ε¬ 
ταιρίας πρέπει να διενεργείται και όταν για την απορρό¬ 
φηση δεν απαιτείται αύξηση του μετοχικού κεφαλαίου, ε¬ 
φόσον η καθαρή θέση της απορροφώμενης υπερβαίνει 
το 5% της καθαρής θέσης της απορροφώσας. Τα πορί¬ 
σματα των ελέγχων που προβλέπονται στα προηγούμενα 
εδάφια περιλαμβάνονται υποχρεωτικά στο ενημερωτικό 
δελτίο 

Ειδικώς για τις περιπτώσεις κατά τις οποίες οι απαραί¬ 
τητες για τη συγχώνευση διαδικασίες είναι σε εξέλιξη και 
έχουν ήδη ληφθεί, κατά την έναρξη ισχύος της παρού¬ 
σας, οι απαιτούμενες από το νόμο σχετικές αποφάσεις 
των Διοικητικών Συμβουλίων των συγχωνευομένων εται¬ 
ριών, ο φορολογικός έλεγχος μπορεί να ολοκληρωθεί ε¬ 
ντός εξαμήνου από τη συγχώνευση, τα δε αποτελέσματά 
του γνωστοποιούνται με ειδικό πληροφοριακό σημείωμα 
στο Χρηματιστήριο και τίθενται στη διάθεση του επενδυ¬ 
τικού κοινού. 

4. Αν η αύξηση του μετοχικού κεφαλαίου της απορρο¬ 
φώσας εταιρίας υπερβαίνει το 100% του υφισταμένου με¬ 
τοχικού της κεφαλαίου, το Διοικητικό Συμβούλιο του 
Χ.Α.Α. λαμβάνει επιπλέον υπόψη, για την έγκριση του ε¬ 
νημερωτικού δελτίου και την εισαγωγή των νέων μετοχών 
προς διαπραγμάτευση στο Χρηματιστήριο, και την περι¬ 
ουσιακή διάρθρωση της απορροφώσας εταιρίας όπως 
αυτή προκύπτει μετά τη συγχώνευση, κατά τις εκάστοτε 
ισχύουσες διατάξεις για την εισαγωγή μετοχών στην Κύ¬ 
ρια και στην Παράλληλη Αγορά του Χ.Α.Α. 

Β. Σε περίπτωση αυξήσεως του μετοχικού κεφαλαίου ε¬ 
ταιρίας της οποίας οι μετοχές είναι εισηγμένες στο Χρη¬ 
ματιστήριο με σκοπό την συγχώνευση με απορρόφηση 
άλλης εταιρίας, της οποίας οι μετοχές είναι επίσης εισηγ¬ 
μένες, πρέπει να πληρούνται, για την έγκριση του ενημε¬ 
ρωτικού δελτίου και την εισαγωγή των νέων μετοχών στο 
Χ.Α.Α, οι υπό στοιχεία Α. 1 και Α.2 προϋποθέσεις. 

Γ. Σε περίπτωση αυξήσεως του μετοχικού κεφαλαίου ε¬ 
ταιρίας της οποίας οι μετοχές είναι εισηγμένες στο Χρη¬ 
ματιστήριο με σκοπό την εξαγορά για την απόκτηση του 
ελέγχου άλλης εταιρίας, της οποίας οι μετοχές δεν είναι 
εισηγμένες, το ενημερωτικό δελτίο που υποβάλλεται 
προς έγκριση στο Χρηματιστήριο πρέπει να περιλαμβάνει 
πλήρη παρουσίαση της εξαγοραζόμενης εταιρίας με ιδι¬ 
αίτερη έμφαση στην κύρια δραστηριότητάτης, τη χρημα¬ 
τοοικονομική της θέση, τις προοππκές της καθώς και τις 
επιπτώσεις που θα έχει η εξαγορά στην οικονομική κατά¬ 
σταση της εισηγμένης εταιρίας. 

Στο ενημερωτικό δελτίο πρέπει επίσης να αναφέρεται 
το τίμημα εξαγοράς και τα κριτήρια βάσει των οποίων το 
τίμημα καθορίσθηκε. Ιδιαίτερα, αν οι δύο εταιρίες έχουν 
κοινή μετοχική βάση (τους ίδιους κυρίους μετόχους), το 
Δ.Σ.του Χ.Α.Α., μπορεί να ζητήσει πρόσθετα, κατάτην κρί¬ 
ση του, στοιχεία και ιδίως βεβαίωση από ανεξάρτητο ελε¬ 
γκτικό οίκο ότι το τίμημα εξαγοράς της εταιρίας είναι εύ¬ 
λογο και δίκαιο. 

Οι ίδιοι όροι και προϋποθέσεις πρέπει να πληρούνται 
και στην περίπτωση που η εξαγορά γίνεται από την εισηγ¬ 
μένη εταιρία σε συνεργασία με άλλες εταιρίες του αυτού 
Ομίλου ή με τον Κύριο Μέτοχό της. 

Δ. Σε περίπιωση εξαγοράς, για την απόκτηση του ελέγ¬ 
χου μη εισηγμένης εταιρίας από εισηγμένη, κατά την ο- 

ποία το τίμημα εξαγοράς υπερβαίνει το 20% των ιδίων κε¬ 
φαλαίων της εισηγμένης εταιρίας, η εταιρία αυτή υπο- 
χρεούται, μετά την ολοκλήρωση της εξαγοράς, να γνω¬ 
στοποιήσει στο Δ.Σ. του Χ.Α.Α., με τη μορφή πληροφο¬ 
ριακού σημειώματος, τα ίδια στοιχεία με εκείνα που 
μνημονεύονται στην περίπτωση Γ της παρούσας. Το πλη¬ 
ροφοριακό σημείωμα τίθεται, με ευθύνη της εταιρίας, στη 
διάθεση του επενδυτικού κοινού προς ενημέρωσή του, 
χωρίς τούτο να υποκαθιστά τις λοιπές υποχρεώσεις της 
εταιρίας για πληροφόρηση του επενδυτικού κοινού σύμ¬ 
φωνα με τις διατάξεις του Π.Δ. 350/1985. 

Ε. Σε περίπτωση μεταβολής της κύριας δραστηριότη¬ 
τας εισηγμένης εταιρίας, ανεξάρτητα από το εάν η νέα 
δραστηριότητα περιλαμβάνεται ή όχι στον καταστατικό 
της σκοπό, απαιτείται η έγκαιρη υποβολή στο Χρηματι¬ 
στήριο πληροφοριακού σημειώματος στο οποίο πρέπει 
να αναφέρεται η νέα κύρια δραστηριότητα της εταιρίας, 
η διασποράτων μετοχών της, τα οικονομικά της στοιχεία, 
η περιουσιακή της διάρθρωση, το επενδυτικό της πρό¬ 
γραμμα, το χρονοδιάγραμμα υλοποίησής του και οι προ¬ 
οπτικές της. 

Όταν η μεταβολή της κύριας δραστηριότητας συνδυά¬ 
ζεται με αύξηση του μετοχικού κεφαλαίου της εταιρίας, 
τα απαιτούμενα στο προηγούμενο εδάφιο στοιχεία πρέ¬ 
πει να περιλαμβάνονται στο ενημερωτικό δελτίο που υπο¬ 
βάλλεται προς έγκριση στο Δ.Σ. του Χ.Α.Α 

Εφόσον η νέα δραστηριότητα της εταιρίας προϋποθέ¬ 
τει για την άσκησή της την απόκτηση ειδικών διοικητικής 
ή άλλης φύσεως αδειών ή εντάσσεται σε κλάδους για 
τους οποίους έχουν θεσπιστεί με αποφάσεις του Δ.Σ. του 
Χ.Α.Α. ειδικοί όροι και προϋποθέσεις εισαγωγής στο Χρη¬ 
ματιστήριο, η εξακολούθηση της διαπραγμάτευσης των 
μετοχών της εταιρίας προϋποθέτει την απόκτηση των α¬ 
δειών αυτών ή την πλήρωση των ειδικών κατά τα άνω 
προϋποθέσεων από το χρόνο μεταβολής της κύριας δρα¬ 
στηριότητας. Ο ίδιος κανόνας ισχύει και σε περίπτωση με¬ 
τατροπής της εταιρίας σε εταιρία ΗοΙάίη9 και άσκησης 
των νέων δραστηριοτήτων από θυγατρικές της εταιρίες. 

ΣΤ. Σε περίπτωση απόσχισης κλάδου εταιρίας της οποί¬ 
ας οι μετοχές είναι εισηγμένες στο Χρηματιστήριο και ο ο¬ 
ποίος αντιπροσωπεύει το 25% τουλάχιστον του κύκλου 
εργασιών της κατά την τελευταία απολογιστική χρήση, ε¬ 
ορτάζονται οι διατάξεις του πρώτου εδαφίου της παρα- 
,τφου Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα 15 Ιανουάριου 1999 

Ο ΠΡΟΕΔΡΟΣ 
ΣΠΥΡΙΔΩΝ ΚΟΥΝΙΑΚΗΣ 

- *- 

Αοιθμ. Ε.Κ.9325 (3) 

Αναστολή εισφοράς των Μελών του Χ.Α.Α. και των εισηγ¬ 
μένων εταιρειών για τη μηχανοργάνωση του Χρηματι¬ 
στηρίου. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 150/19.1.1999, θέμα 5) 

Αφού έλαβε υπόψη: 

1. Τις διατάξεις της παραγρ. 4 του άρθρου 31 του Ν. 
1806/1988 «για την τροποποίηση της νομοθεσίας για τα 
χρηματιστήρια και άλλες διατάξεις». 


2. Την απόφαση της 12ης/7.6.1994/θέμα 7ο (ΦΕΚ556 Β) 
συνεδρίασης του Δ.Σ. της Επιτροπής Κεφαλαιαγοράς 
σχετικά με την κατανομή εξόδων μηχανοργάνωσης Χρη¬ 
ματιστηρίου Αξιών Αθηνών όπως ισχύει. 

3. Το υπ’ αριθμ. 1248/13.1.1999 έγγραφο του Χρηματι¬ 
στηρίου Αξιών Αθηνών ως και το απόσπασμα πρακτικών 
της από 30.12.1998 συνεδριάσεωςτου Δ.Σ. του Χ.Α.Α. 

4. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει, 

ΑΠΟΦΑΣΙΖΕΙ ΟΜΟΦΩΝΑ: 

Αναστέλλεται από 1.1.1999 έως 31.12.1999 η υποχρέω¬ 
ση των Μελών του X. Α.Α. και των εισηγμένων εταιρειών στο 
Χ.Α.Α., για καταβολή των εισφορών για τη μηχανοργάνωση 
του Χρηματιστηρίου, που προβλέπονται στα εδάφια (α) και 
(β) της απόφασης 12/7.6.1994 /θέμα 7ο (ΦΕΚ 556 Β) του 
Δ.Σ, της Επιτροπής Κεφαλαιαγοράς όπως ισχύει. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-♦- 

Αριθμ. Ε.Κ. 9324 (4) 

Συμπληρωματικά στοιχεία για τα βιβλία και παραστατικά 
που πρέπει να τηρούντο Μέλη του Χ.Α.Α. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 150/19.1.1999/θέμα 6) 

Αφού έλαβε υπόψη: 

1. Τις διατάξεις του άρθρου 27 το υΝ. 1806/1988 «τρο¬ 
ποποίηση της νομοθεσίας για τα χρηματιστήρια και άλλες 
διατάξεις» όπως ισχύει. 

2. Την υπ’ αριθμ. 6280/Β 508/17.5.1989 απόφαση του Υ¬ 
πουργού Εθνικής Οικονομίας για τα βιβλία και παραστα¬ 
τικά που πρέπει να τηρούν τα Μέλη του Χ.Α.Α. 

3. Τη γνώμη του Διοικητικού Συμβουλίου του Χ.Α.Α., ό¬ 
πως διατυπώνεται με το υπ’ αριθμ. 2063/19.1.99 έγγραφο 
του Χρηματιστηρίου Αξιών Αθηνών ως και το απόσπασμα 
πρακτικών της από 15.1.1999 συνεδριάσεωςτου Δ.Σ. του 
Χ.Α.Α., θέμα 12. 

4. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Οργανα» όπως ισχύει. 

ΑΠΟΦΑΣΙΖΕΙ ΟΜΟΦΩΝΑ 

Πέρα των προβλεπομένων στην ως ανωτέρω απόφαση 
με αριθμό 6280/Β 508/17.5.1989 του Υπουργού Εθνικής 
Οικονομίας, στο σώμα του στελέχους και του πρώτου α¬ 
ποκόμματος (πρωτοτύπου) εκάστου πινακιδίου,κατά την 
παράδοσή του στον εντολέα, επισημειώνονται από εξου¬ 
σιοδοτημένο στέλεχος της εταιρείας - μέλους του Χ.Α.Α. 
με μηχανικό ή άλλο μέσο τα στοιχεία (είδος παραστατικού, 
αύξων αριθμός και ημερομηνία έκδοσης) των παραστατι¬ 
κών που εκδόθηκαν προς απόδειξη της εκπλήρωσης των 
υπορχεώσεων του μέλους και του εντολέα που απορρέ¬ 
ουν από τη συγκεκριμένη συναλλαγή (αποδείξεις παρα¬ 
λαβής τίτλων και πληρωμής σε περίπτωση εκτέλεσης ε¬ 
ντολής πώλησης και αποδείξεις είσπραξης και παράδο¬ 
σης τίτλων σε περίπτωση εκτέλεσης εντολής αγοράς). 

Απο τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

Αριθμ. Ε.Κ. 9326 (5) 

Συμπληρωματικά στοιχεία για τα βιβλία και παραστατικά 
που πρέπει να τηρούν τα Μέλη του X. Α. Α. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 150/19.1.1999, θέμα 7) 

Αφού έλαβε υπόψη: 

1. Τις διατάξεις του άρθρου 27 του Ν. 1806/1988 «τρο¬ 
ποποίηση της νομοθεσίας για τα χρηματιστήρια και άλλες 
διατάξεις» όπως ισχύει. 

2. Τις υπ’ αριθμ. 6280/Β 508/17.5.1989 απόφαση του Υ¬ 
πουργού Εθνικής Οικονομίας για τα βιβλία και παραστα¬ 
τικά που πρέπει να τηρούν τα Μέλη του Χ.Α.Α. 

3. Τη γνώμη του Διοικητικού Συμβουλίου του Χ.Α.Α., ό¬ 
πως διατυπώνεται με το υπ’αριθμ. 2063/19.1.99 έγγραφο 
του Χρηματιστηρίου Αξιών Αθηνών ως και το απόσπασμα 
πρακτικών της από 15.1.1999 συνεδριάσεως του Δ.Σ. του 
Χ.Α.Α., θέμα 13ο. 

4. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει, 

ΑΠΟΦΑΣΙΖΕΙ ΟΜΟΦΩΝΑ: 

Στις περιπτώσεις μεταβίβασης, προς επίτευξη της ε¬ 
παρκούς κατά νόμο διασποράς μετοχών, που εισάγο- 
νται για πρώτη φορά στο Χ.Α.Α. και δεν προέρχονται α¬ 
πό αύξηση μετοχικού κεφαλαίου σύμφωνα με την περί¬ 
πτωση 4 (υπό στοιχείο β) του τμήματος II του άρθρου 3 
του Π.Δ. 350/85 όπως αντικαταστάθηκε από την παρ. 5 
του άρθρου 1 του Ν. 2651/98, τα προβλεπόμενα από την 
απόφαση υπ’ αριθμ. 6280/Β 508/17.5.89 πάσης φύσεως 
στοιχεία και παραστατικά που αφορούν τη χρηματιστη¬ 


ριακή συναλλαγή με την οποία διατίθενται οι μετοχές 
στους επενδυτές που εκδήλωσαν ενδιαφέρον, πριν την 
εισαγωγή τους στο Χ.Α.Α. μπορούν να εκδίδονται συ¬ 
γκεντρωτικά στο όνομα του Κυρίου Αναδόχου στον ο¬ 
ποίο έχουν κατατεθεί, άμεσα ή έμμεσα μέσω των αναδο¬ 
χών και υποαναδόχων οι αιτήσεις εκδήλωσης ενδιαφέ¬ 
ροντος των επενδυτών και να αναγράφουν ως εντολέα 
αγοράς των μετοχών το όνομα του εν λόγω αναδόχου 
(αντί του ονόματος του επενδυτή γιαλογαριασμό του ο¬ 
ποίου εκτελείται η χρηματιστηριακή συναλλαγή) με τη 
χρήση ενός ενιαίου κωδικού αριθμού. Ανάλογη θα είναι 
και η καταχώρηση των συναλλαγών στο Αυτόματο Σύ¬ 
στημα Ηλεκτρονικών Συναλλαγών (ΑΣΗΣ). 

Ο Κύριος Ανάδοχος στη συνέχεια εκδίδει υπέρ των ε¬ 
πενδυτών, είτε απ' ευθείας είτε μέσω των αναδοχών και 
υποαναδόχων, παραστατικά κατά τα ισχύοντα επί διά¬ 
θεσης μετοχών σε περιπτώσεις αυξήσεως μετοχικού κε¬ 
φαλαίου με δημόσια εγγραφή. Μέσω του μέλους του 
Χρηματιστηρίου Αξιών Αθηνών που μεσολάβησε για την 
εκτέλεση της χρηματιστηριακής συναλλαγής, υποβάλ¬ 
λεται εντός της εκάστοτε οριζόμενης προθεσμίας στην 
Α Ε Κεντρικό Αποθετήριο Αξιών, αντίγραφο της κατά¬ 
στασης που έχει υποβάλλει ο κύριος ανάδοχος στο ΔΣ 
του ΧΑΑ κατά την έγκριση της διασποράς των μετοχών 
της προς εισαγωγή εταιρείας, με τα πλήρη στοιχεία του 
κάθε επενδυτή που αποκτά μετοχές με την ανωτέρω δια¬ 
δικασία». 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



